अक्सर धार्मिक स्थलों पर विशेषकर गुरुद्वारे और कुछ मंदिरों में पैर धोने के पश्चात ही आप अंदर जाते हैं। इसके पिछे की मान्यता है कि इससे आपके साथ आने वाली सारी अशुद्धियां धुल जाती हैं। हालांकि इसका वैज्ञानिक कारण भी मिलता जुलता ही है इसके पिछे यही धारणा होती है कि आप अपने पैरों के साथ लाने वाली गंदगी को धार्मिक स्थल के अंदर न लेकर जायें। उसे पहले ही धो डालें। ताकि दूषित किटाणु अन्य लोगों को प्रभावित करें और आप भी स्वस्थ रहें। हालांकि यह नियम सिर्फ धार्मिक स्थलों पर ही नहीं बल्कि घर पर भी आपको अपनाना चाहिये और किसी भी धार्मिक कार्य को करने से पहले स्नानादि अवश्य करना चाहिये यदि स्नान किये हुए कुछ समय हो चुका हो तो हाथ मुंह और पैर जरूर धो लेने चाहियें। आरंभ में तो परंपरानुसार अतिथियों तक के पांव पखारे जाते थे क्योंकि अतिथि देवो भव: की परंपरा हमारे यहां रही हैं और मान्यता है कि जो अतिथियों के पांव धुलवाने से हमें देवताओं का आशीर्वाद प्राप्त होता है। इसलिये इस भी आप आजमा सकते हैं और देवताओं के कृपापात्र बन सकते हैं।